Fyrir rúmlega tveimur árum sátu þrjár mömmur og skipulögðu opnun nýrrar vefverslunar . Spenningur og mikil tilhlökkun ríkti yfir opnuninni þar sem vitað var fyrir víst að þetta var fyrsta kökuskreytingarvefverslun á Íslandi . Já , það er ótrúlegt að hugsa til þess að fyrir rúmlega tveimur árum var aðeins til lítið úrval kökuskreytingarvara , nokkrir litir af glematarlitum , lítið úrval kökuskreytingaráhalda og svo mætti lengi telja , Með tilkomu vefverslun.mommur.is breyttist þetta mikið . Það er mikill gleðidagur hjá okkur í Mömmur.is í dag þar sem liðin eru 2 ár síðan vefverslun.mommur.is var formlega opnuð . Tilgangur opnunarinnar var ljós frá upphafi en eftir nokkurra ára kökuskreytingaræðis okkar mæðgna þá fannst okkur tími til kominn að vörurnar sem við vorum að nota fengjust hér á landi . Það fór því mikið og langt ferli í gang þangað til búðin var loksins opnuð . Fyrir þann tíma höfðum við leikið okkur með kökuskreytingar , haldið námskeið og haldið úti þessu kökubloggi í nokkur ár .